《徽宗皇帝挽词二首》
宋代·苏籀

朔驾虞巡陟，南沿禹会幽。
诒谋开上圣，多事酌鸿猷。
道妙仙心廓，文昭帝作优。
秋风旧汾水，海岱忽藏舟。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。